Diari Oficial de la Generalitat Valenciana


Sumari del DOGV 9929, del 04-09-2024 (2024/8736)

RESOLUCIÓ de 28 d'agost de 2024, de la directora general de Personal, per la qual es declara desert el concurs de trasllats per a la provisió de places bàsiques vacants de facultatiu o facultativa especialistes en immunologia d'institucions sanitàries dependents de la Conselleria de Sanitat convocat per Resolució de 22 d'abril de 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9929

Data del DOGV
:   04-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8736

CVE
:   NYFG-N-8817-8193

Data del document
:   28-08-2024

Organisme emissor
:   Conselleria de Sanitat

Tipus de document
:   Resolució

Per Resolució de 22 d'abril de 2024, de la directora general de Personal, es va convocar un concurs de trasllats per a la provisió de diverses places bàsiques vacants de personal estatutari sanitari de la categoria professional de personal facultatiu de diferents especialitats mèdiques, d'institucions sanitàries dependents de la Conselleria de Sanitat (DOGV 9835, 24.04.2024), que s'especifiquen en l'annex I, el qual inclou places bàsiques vacants de la categoria i especialitat de facultatiu o facultativa especialista en immunologia.

De conformitat amb la base 3 de la convocatòria, el termini de presentació de sol·licituds per a la participació en el concurs de trasllats es va iniciar el 25 d'abril de 2024 i va finalitzar el 16 de maig de 2024. Transcorregut este termini, s'ha comprovat que únicament María Begoña Vázquez Araujo i Serafín Mirete Bachiller han presentat dins del mateix una sol·licitud de participació en la categoria i especialitat de facultatiu o facultativa especialista en immunologia.

Prèvia audiència, per resolucions de 29 de juliol de 2024 i de 23 d'agost de 2024, de la directora general de Personal, s'exclou, respectivament, a Raquel Sánchez Vaño i Serafín Mirete Bachiller de la seua participació en este concurs de trasllats per no acreditar fefaentment els requisits per a la participació.

Per tot això, de conformitat amb el que es disposa en la base 6 de la convocatòria, en virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat (DOGV 9661, 14.08.2023),

RESOLC

Declarar desert el concurs de trasllats per a la provisió de diverses places bàsiques vacants de facultatiu o facultativa especialista en immunologia d'institucions sanitàries dependents de la Conselleria de Sanitat, convocat per la Resolució de 22 d'abril de 2024, de la directora general de Personal (DOGV 9835, 24.04.2024), per falta de persones sol·licitants.

La present resolució definitiva, que posa fi a la via administrativa, podrà ser impugnada per les persones interessades mitjançant la interposició del recurs contenciós administratiu davant el jutjat contenciós administratiu que corresponga, en el termini de dos mesos, comptats a partir de l'endemà de la publicació, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament, podran interposar recurs de reposició, en el termini d'un mes des de l'endemà de la publicació, davant la Direcció General de Personal, de conformitat amb els articles 123 i 124 de la referida Llei 39/2015 d'1 d'octubre, del procediment administratiu comú de les administracions públiques.

Tot això sense perjuí que s'utilitze qualsevol altre recurs que s'estime convenient.

  

València, 28 d'agost de 2024

María Amparo Pinazo Gamir

Directora general de Personal